અમેરિકા ચૂંટણી : કમલા હેરિસનો વિજય અને અમેરિકી-ભારતીયોનો વધતો રાજકીય પ્રભાવ\nઆ વિજય સાથે જ ભારતીય મૂળનાં કમલા હેરિસે ઇતિહાસ રચી દીધો છે. તેઓ પ્રથમ મહિલા, પહેલાં ભારતીય મૂળનાં અને પહેલાં અશ્વેત અમેરિકી ઉપ-રાષ્ટ્રપતિ ચૂંટાયાં છે.

કૅલિફોર્નિયાના ઑકલૅન્ડમાં જન્મેલા કમલા હેરિસનાં માતા શ્યામલા ગોપાલન મૂળ ભારતનાં ચેન્નાઈનાં રહેવાસી છે અને તેમના પિતા ડૉનલ્ડ હેરિસ મૂળ જમૈકાના છે.

કમલા હેરિસ માતા સાથે ભારતની મુલાકાત લેતાં રહ્યાં છે અને ત્યાં તેમના પરિવારના લોકો પણ રહે છે.

કમલા હેરિસની જેમ જ અમેરિકામાં રહેતા અન્ય મૂળ ભારતીયોની પણ આવી જ કંઈક કહાણી છે. જેમને તેમના માતાપિતાએ શિક્ષણ અને મહેનત પર ભાર મૂકી તેમને આગળ વધવા માટે પ્રોત્સાહિત કર્યાં. 

અમેરિકામાં રંગ અને નસલના આધારે થતાં ભેદભાવનો ઇતિહાસ રહ્યો છે અને કેટલીક હદે અત્યાર સુધી પણ કાળા લોકોમાં એ ભાવના છે કે તેમની સાથે રંગભેદ થઈ રહ્યો છે.

પરંતુ અમેરિકામાં 1960ના દાયકામાંથી ઘણું બહાર આવી ગયું છે જેમાં કાળા લોકો રંગ અને વંશના આધારે નિયમિત રીતે ભેદભાવનો શિકાર બનતા હતા.

તેનું સૌથી મોટું ઉદાહરણ વર્ષ 2008માં જ્યારે એક કાળી વ્યક્તિ બરાક હુસૈન ઓબામા રાષ્ટ્રપતિ ચૂંટાયા તે છે.

આવા માહોલમાં કમલા હેરિસએ ઐતિહાસિક વિજય મેળવીને ભારતીય મૂળના લોકો ખાસ કરીને યુવા પેઢીને ઘણી પ્રોત્સાહિત કરી છે કે તેઓ પણ અમેરિકામાં મહેનત કરીને ઉચ્ચપદ પર પહોંચી શકે છે.

અમેરિકામાં ભારતીયોનું મહત્ત્વ

1960ના દાયકામાં ભારતથી અમેરિકા આવીને વસેલા લોકોની સંખ્યામાં વધારો થયો છે. ધીમી ધીમે આગામી 4 દાયકામાં લાખોની સંખ્યામાં ભારતીયો અમેરિકા આવીને વસ્યા છે.

અમેરિકાના જનગણના વિભાગના 1980ના સરકારી આંકડા અનુસાર દેશમાં લગભગ 3 લાખ 60 હજાર મૂળ ભારતીયો રહે છે.

1990માં તેમની સંખ્યા વધીને 10 લાખ જેટલી થઈ ગઈ ને હવે આઈટી ક્ષેત્રમાં ભારતીય મૂળના લોકોએ અમેરિકામાં પ્રવેશ કરતા આ સંખ્યા વર્ષ 2000 સુધી 20 લાખ થઈ ગઈ.

જનગણના વિભાગ અનુસાર વર્ષ 2010માં 70 ટકા વધારા સાથે ભારતીય મૂળના લોકોની સંખ્યા લગભગ 28 લાખ 43 હજાર થઈ ગઈ હતી.

એક અંદાજા અનુસાર હવે અમેરિકામાં રહેતા ભારતીય મૂળના લોકોની સંખ્યા લગભગ 40 લાખ છે.

ભારતીય મૂળના લોકોએ અમેરિકામાં આઈટી ક્ષેત્ર, મેડિકલ, બિઝનેસ, રાજનીતિ અને શિક્ષણ સહિતના ક્ષેત્રોમાં પોતાનું મહત્ત્વ સિદ્ધ કર્યું છે.

અમેરિકાનાં પૂર્વ વિદેશ મંત્રી હિલેરી ક્લિંટન સાથે સંત સિંહ ચટવાલ

ગૂગલ, માઇક્રોસોફ્ટ જેવી આઈટી કંપનીઓના સીઈઓના વાત હોય કે પેપ્સી જેવી મલ્ટિનેશનલ કંપનીઓના મહત્ત્વના પદોની...\n\ntl;dr:
અમેરિકી રાષ્ટ્રપતિપદની ચૂંટણીના પરિણામો બાદ ડેમૉક્રેટિક પાર્ટીના ઉમેદવાર જોસેફ બાઇડનને રાષ્ટ્રપતિ અને કમલા હેરિસને ઉપ-રાષ્ટ્રપતિ તરીકે ચૂંટવામાં આવ્યા છે.